Эрматов Тообай
Эрматов Тообай (10. 8. 1959, Өзбек ССРи, Ташкент облусу, Бостандык району, Кызыл-Туу айылы - 1999, Ак-Таш айылы) - спорт тармагынын көрүнүьстүү ишмери, дене тарбия отличниги (1997).

 A. С. Пушкин атындагы Жалал-Абад педагогикалык окуу жайынын дене тарбия бөлүмүн (1976), Кыргыз мамлекеттик дене тарбия институтун (1988) бүткөн.
 Спорттун жеңил атлетика түрү боюнча шаардык, облустук жана республикалык мелдештердин байгелүү орундарынын ээси.
 Эмгек жолун Чаткал орто мектебинде дене тарбия мугалими болуп иштөө менен баштаган.
 Райондук өспүрүм балдар спорт-мектебин уюштуруучулардын бири жана ал мектептин директору болуп, өмүрүнүн аягына чейин эмгектенген.
 Кыска өмүрүнүн ичинде чаткалдык спортчулардын бир нече муунун тарбиялап чыгарып, спортто жогорку көрсөткүчтөрдү жараткан.
 Эл агартуунун отличниги.
 Ысмы райондук Балдар жана өспүрүмдөр спорт мектебине берилген (Каныш-Кыя айылы).

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар